VEGA præsenterer
**Drew Sycamore – Berusende popperler i Store VEGA**
*Med smuk lyrik, en enestående vokal og ørefængende produktioner, er Drew Sycamore klar til at betage Store VEGA den 10. april.*

Drew Sycamore har brugt det meste af 2020 på at skabe en masse nye sange, der kulminerer med udgivelsen af hendes andet studiealbum i løbet af marts 2021.

I løbet af i år har hun udsendt de to 80´er inficerede popbangers ”Take It Back og ”I Wanna Be Dancing”, der begge har været højdespringere på den danske hitliste. Drew Sycamore har en enestående vokal, der sender den dybsindige lyrik helt frem i de skarptskårne popproduktioner, og som live giver lydbilledet det helt rigtige modspil.

Den dansk/walisiske popsnedker spillede til VEGAs Udvalgte tilbage 2018, og sidenhen har hun ikke set sig tilbage. Sidste år udgav hun sit anmelderroste debutalbum *Brutal*, der bød på smukke popperler, om at finde lykken i smerten. Gaffa kivtterede med fem stjerner skrev bl.a.:

*”Drew besidder nemlig den sjældne musikalske gave af både ny og gammel lyd, der går godt til det håndspillede og intime såvel som det producerede og storslåede – og heldigvis kan det ledende kropslige instrument sagtens nå begge vidder.”*
Drew Sycamore har beskrevet sig selv som et kærlighedsbarn imellem Banks, Taylor Swift og et gran af Joan Baez, men Drew Sycamore er helt sin egen, og den 10. april kan du opleve hende i Store VEGA.

**Fakta om koncerten**:
Drew Sycamore (DK)
Lørdag den 10. april 2021 kl. 20.00
Store VEGA, Enghavevej 40, 1674 København V
Billetpris: 200 kr. + gebyr
Billetsalget starter fredag den 25. november kl. 10.00 via vega.dk og Ticketmaster.